અક્ષર આઇવીએફ અને રોઝમેરી વુમન હોસ્પિટલના એમડી, ગાયનેકોલોજીસ્ટ ડો. ભરત પરીખે જણાવ્યું હતું કે, “આજના ઝડપથી બદલાતા યુગમાં લોકોની ભોજનશૈલીમાં નોંધપાત્ર પરિવર્તન અને શારિરિક કસરતના અભાવે યુવાનો અને યુવતીઓમાં મેદસ્વિતાના પ્રમાણમાં વધારો થયો છે. આ ઉપરાંત બિનઆરોગ્યપ્રદ જીવનશૈલીને કારણે ડાયાબિટીસ, બીપી અને કોલેસ્ટોરેલની સમસ્યા થવાથી વ્યક્તિની પ્રજનનક્ષમતા ઉપર નકારાત્મક અસરો સર્જાય છે. મહિલાઓનું વજન વધી જવાને કારણે તેમને પોલીસિસ્ટિક ઓવારિયન ડિસિઝ (પીસીઓડી)નામનો રોગ થાય છે અને તેના પરિણામે વંધત્વની સમસ્યા સર્જાય છે. આ સંજોગોમાં સંતુલિત આહાર, નિયમિત કસરત તથા સંયમિત જીવન વ્યક્તિની ફળદ્રુપતાને જાળવી રાખવામાં ઉપયોગી બની રહે છે.”